आठम अनुसूची मे मैथिली कए पहुंचेबा लेल बहुत लोक अपन नाम क माला फेराईट छथि, खास क दरभंगा मे। ई नहि जे तारा बाबू वा बैजूजी किछु नहि केलाथि वा सीपी ठाकुर, मुदा हुनका सब संग बहुतो क नाम जोड़ी स ठीक रहत। मुदा एक आदमी जेकर नाम कियो नहि लेत अछि स छथि डॉ भुबनेश्वर प्रसाद गुरूमैता। गुरूमैता राष्ट्रीय स्वयंसेवक संघ क सरसंघ चालक सुदर्शन कए ल कए वाजपेयी लग जा क हुनक हिन्दी ग्रंथि कए भंग केलाथि। "तब हिन्दी का क्या होगा ? "- ओ लोकसभाक विपक्ष क नेता क रूप मे कहने छलाह। इ प्रसंग युवा उदयशंकर मिश्र हमरा सुनौने छथि।
 एक बेर अडवाणी लेह मे सिन्धु उत्सव मे डोगरी आदिक नाम लेलाह, मैथिलीक नहि। दोसर दिन 63टा पोस्टकार्ड हम मैथिल संगठन कए देल जाही पर सहरसा स मायानद मिश्र आ उमा कांत झा(पूर्व सेल टैक्स अफसर) दिल्ली गेलाह, शाहनवाज हुसैन मदद केलथि। एकटा आईआरएस सबटा कागजात ठीक केलथि, गृह राज्यमंत्री आईडी स्वामी कए माया बाबू बुझेलाह जे हमर भाषा अछि आन सब बोली, रांची आबी हमरा रिपोर्ट केलाह।
 संयोग स जहिया मैथिली कए मान्यता भेटल, जुलुस क नेतृत्व लेल वैह माया बाबू अपन बेटी लग आयल छलाह- हमरा ओ आ बहुत बधाई देत आ उम्हर मैथिली लेल पगलायल आचार्य नाजिम रिजवी उपाध्यक्ष डॉ कमलकांत झा जयनगर कए ओतहु जुलूस निकलल- केवल रांची आ जयनगर मे जुलूस निकलल- दरभंगा मे केवल उदयशंकर दिवाली अपन घर मे मनेलाह, मानू ओहो एकटा पागल। साल भरि बाद ओहि दिन दरभंगा गेलंहु त एकटा बैसार भेल।
 वाजपेयी तारा बाबू कए कहथि-"अब मिथिला राज्य तो नहीं मांगिएगा? " तारा बाबू कए मिथिला आन्दोलन मे हम अनुरोध केने रही एबा लेल ओना मैथिली क बीजेपी क अपन प्रांतीय अध्यक्षता मे मधुबनी मे ओ आठम अनुसूची लेल जोड़बा चुकल छलाह आ 1995 मे एही लेल यात्रा केलाह (हम ताबत पदयात्रा साइकिल यात्रा क चुकल छलहुं 1993-11 1994 मे)
मानवाधिकार आयोग क अध्यक्ष रंगनाथ मिश्र स रांची मे एकटा प्रतिनिधिमंडल भेंट केलक जाहि मे हम सेहो रही मुदा जे एकटा काज वा निर्णय हमरा स भेल जाही कारण मैथिली आबि गेल संविधान मे ओ छल 1997 क एकटा आकस्मिक निर्णय जे पहिल बेर आयल डॉ गुरुमैता कए अपन जगह अध्यक्ष घोषित कए देल ई देखि जे ओ नेपाली उपसभाप्रमुख राम विलास यादव क समधि छथि - चेन्नई मे 26-27 दिसंबर 1998 क भेल छठम अंतरराष्ट्रिय मैथिली सम्मलेन मे सम्मेलन क उपरान्त देर राति अमेरिका स आयल इन्द्रानंद झा मोमबत्ति जरबा सब कए शपथ दियेने रहथि जे जल्दी स जल्दी एही प्रकरण कए पूरा कैल जाए आ गुरुमैता जी एहि लेल वाजपेयी क निकतम- भेटला पर कहलखिन- ओही दिन 'मेरी पीठ साक्षी है मैं डॉ गुरमैता को जनता हूँ (कहियो नागपुर लग बिहारी दलक गुरुमैता यूपी डालक वाजपेयी कए चाट कबड्डी मे जोर स पीठ पर मरने छलखिन- गोलवलकर साहेब कए लोक कहलक जा काय आज गुरुमैताने वाजपेयी कए बहुत जोर स मारा।
 वाजपेयी कहलखिन' मुझे आपका धमाका याद है' (यानी नहि मान्यता देब त फेर किछु धमाका नहि काय दी ओहि पीठिया धमाका लेल) आ जाहि वाजपेयी कए मन मे हिन्दी का क्या होगा रहल छल ओहि ग्रंथि कए अपन सरसंघचालक कन्नडा भाषी सुदर्शन क कथन "मुझे भी विद्यापति प्रिय हैं' पर वाजपेयी कहलथि - 'जब आपलोग चाहते हैं तो यह संविधान में आयेगी' और फेर कोशे पूल पर एकर घोषणा भेल जून मे आ दिसंबर मे तारा बाबू बजाउल गेलाह अडवाणी द्वारा। प्रधानमंत्री चाहते हैं जल्दी चुनाव, बोडो क बिल है कैसे होगा सोचिये? ओ गृह राज्यमंत्री चिन्मय्नद जिंक मात्रिक मिथिला मे बैसल छलाह- ताबत बासुदेव आचार्यक फोने संथाली जोड़े, तारा बाबू हिंट देलथि मैथिली भी जोड़बा दे आओर वैह भेल- विधिक विधान स हटी काय जे प्रणब बजलाह राज्य सभा मे मुदा वाजपेयी क आब मन मे छलन्हि आ आबि गेलीह मैथिली. . निर्णय पाठक लेत केकर पैरवी तगड़ा। हमर सभहक वा अपन पीठ अपनहि ठोके बला दरभंगिया नेता सबहक सबहक।
 लेखक अंतरराष्ट्रीय मैथिली परिषद क अध्यक्ष छथि आ इ हुनक निजी विचार अछि। 